
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Ί5 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2259 


ΑΠΟΦΑΣΕΙΣ 

Αριθμ. 13023 

Έγκριση Κανονισμού Διδακτορικών Σπουδών 
του Τμήματος Θεολογίας της Θεολογικής Σχο¬ 
λής του Αριστοτελείου Πανεπιστημίου Θεσσα¬ 
λονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση 2953/25-1-2018) 

Έχοντας υπόψη: 

Ί.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α74-8-2017). 

3. Τις ερμηνευτικές εγκύκλιους του Υπουργείου Παι¬ 
δείας, Έρευνας και Θρησκευμάτων με αριθμό: 

α) 163204/Ζ1 ΕΞ. ΕΠΕΙΓΟΝ/29-9-2017: «Εφαρμογή 
των διατάξεων του ν. 4485/2017 (ΑΊ 14) για θέματα 
μετά- πτυχιακών σπουδών και εκπόνησης διδακτορι¬ 
κών διατριβών-λοιπά θέματα και β) 22879/ΖΊ/9-2-2018: 
«Εφαρμογή των διατάξεων του ν. 4485/2017 (Α' 114). 

4. Την απόφαση της Συνέλευσης του Τμήματος Θε¬ 
ολογίας της Θεολογικής Σχολής του Αριστοτελείου 
Πανεπιστημίου Θεσσαλονίκης (συνεδρίαση με αριθμ. 
10/11-1-2018). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Θεολογίας της Θεολογικής Σχολής του 
Αριστοτελείου Πανεπιστημίου Θεσσαλονίκης, ως εξής: 

Άρθρο 1. 

Γενικές Αρχές 

Με τον παρόντα Κανονισμό Διδακτορικών Σπουδών 
(ΚΔΣ) του Τμήματος Θεολογίας του ΑΠΘ καθορίζονται η 
δομή, η οργάνωση και οι κανόνες λειτουργίας των Διδα¬ 
κτορικών Σπουδών του Τμήματος. Ο ΚΔΣ του Τμήματος, 
όπως προβλέπεται από το άρθρο 45 του ν. 4485/2017 
(ΦΕΚ Α' 114/04.08.2017) καταρτίστηκε με απόφαση της 


Συνέλευσης (Σ) του Τμήματος (συνεδρίαση με αριθμό 
10/11-1-2018). 

Οι Διδακτορικές Σπουδές (Δ.Σ.) του Τμήματος Θεολο¬ 
γίας της Θεολογικής Σχολής του Αριστοτελείου Πανεπι¬ 
στημίου Θεσσαλονίκης (ΑΠΘ) αποσκοπούν στην προ¬ 
αγωγή της γνώσης και της πρωτότυπης επιστημονικής 
έρευνας και συγγραφής και οδηγούν στην απόκτηση 
Διδακτορικού Διπλώματος (ΔΔ). Τ α γνωστικά πεδία, στα 
οποία μπορεί να εκπονηθεί Διδακτορική Διατριβή, είναι 
αυτά της Παλαιάς Διαθήκης, Καινής Διαθήκης, Βιβλικής 
και Πατερικής γλώσσας, Εκκλησιαστικής Ιστορίας, Χρι¬ 
στιανικής Γραμματείας, Χριστιανικής Αρχαιολογίας και 
Τέχνης, Σλαβικών Εκκλησιών, Δογματικής, Ιστορίας 
της Φιλοσοφίας, Οικουμενικής Θεολογίας, Ηθικής και 
Ποιμαντικής, Κοινωνιολογίας, Σπουδής της Θρησκείας, 
Πληροφορικής Θεολογικών Δεδομένων, Παιδαγωγικής, 
Λειτουργικής, Ομιλητικής, Κανονικού και Εκκλησιαστι¬ 
κού Δικαίου. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στο αντίστοιχο επιστημονικό πεδίο. 

Οι Διδακτορικές Σπουδές προσφέρονται δωρεάν. 

Άρθρο 2. 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήματος 
Θεολογίας οργανώνεται και λειτουργεί σύμφωνα με τις 
διατάξεις του ν.4485/2017 και των εν ισχύει ευρισκομέ¬ 
νων σχετικών διατάξεων και αποφάσεων. 

Άρθρο 3. 

Δικαίωμα Υποβολής Αίτησης 

Δικαίωμα υποβολής αίτησης εισαγωγής στο Πρόγραμ¬ 
μα διδακτορικών σπουδών του Τμήματος Θεολογίας (για 
εκπόνηση Διδακτορικής Διατριβής στο Τμήμα Θεολο¬ 
γίας) έχουν όσοι/ες πληρούν τις κάτωθι προϋποθέσεις: 

-είναι πτυχιούχοι ΑΕΙ (Πανεπιστημίου ή ΑΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

- είναι κάτοχοι Διπλώματος Μεταπτυχιακών Σπουδών 
του Τμήματος Θεολογίας ή άλλων Τμημάτων ΑΕΙ συνα¬ 
φούς γνωστικού αντικειμένου (ύστερα από κρίση της 
Συνέλευσης του Τμήματος) της ημεδαπής ή αναγνω- 

ρισμένων ως ισότιμων ιδρυμάτων της αλλοδαπής. Σε 
εξαιρετικές μόνο περιπτώσεις μπορεί να γίνει δεκτός 
μη κάτοχος Μεταπτυχιακού Διπλώματος Ειδίκευσης, 
ύστερα από αιτιολογημένη απόφαση της Συνέλευσης 
του Τμήματος και συνολικής αξιολόγησης της συνάφειας 
και της ποιότητας της επιστημονικής δραστηριότητας 
του υποψηφίου. 

- ο ελάχιστος βαθμός του Μεταπτυχιακού Διπλώματος 
Ειδίκευσης του υποψηφίου είναι οκτώ σε δεκάβαθμη 
κλίμακα (8/10), ή 80%, ή Β, σε περίπτωση εφαρμογής 
συστήματος κατανομής βαθμολόγησης. 

Άρθρο 4. 

Χρονική διάρκεια 

Η χρονική διάρκεια σπουδών για την απόκτηση του 
Διδακτορικού Διπλώματος είναι τουλάχιστον τρία (3) 
πλήρη ημερολογιακά έτη από την ημερομηνία ορισμού 
τηςΤριμελούς Συμβουλευτικής Επιτροπής (ΤΣΕ) και δεν 
μπορεί να υπερβαίνει τα πέντε (5) έτη. Είναι δυνατή η 
παράταση της προθεσμίας για ένα (1) επιπλέον έτος, 
ύστερα από αιτιολογημένη πρόταση της ΤΣΕ και από¬ 
φαση της Σ. 

Άρθρο 5. 

Δικαιώματα / Παροχές και Υποχρεώσεις 

Υποψηφίων Διδακτόρων 

Οι υποψήφιοι/ες διδάκτορες, για πέντε (5) έτη από 
την ημερομηνία ορισμού τηςΤριμελούς Συμβουλευτι¬ 
κής Επιτροπής, διατηρούν πλήρη τα δικαιώματα και τις 
παροχές που προβλέπονται και για τους/τις φοιτητές/ 
τριες του Β' κύκλου σπουδών (ενδεικτικά: τεχνολογική 
και οικονομική υποστήριξη, βραβεία, υποτροφίες, φοι¬ 
τητική μέριμνα, εκπροσώπηση σε συλλογικά Όργανα, 
κ.α.). Πέραν αυτού, οι υποψήφιοι/ες διδάκτορες διατη¬ 
ρούν δικαιώματα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών μέχρι και πέντε (5) έτη μετά την απονομή 
του Διδακτορικού Διπλώματος. 

Άρθρο 6. 

Συμμετοχή υποψηφίων διδακτόρων στην εκπαι¬ 
δευτική διαδικασία 

Ο/Η υποψήφιος/α διδάκτορας, εκτός από την αυτο¬ 
νόητη και συχνή συνεργασία του με τον Επιβλέποντα 
καθηγητή και την ΤΣΕ, από το δεύτερο έτος των σπου¬ 
δών του και μετά (δύναται να) συμμετέχει, αμισθί, στην 
διδασκαλία μαθημάτων του γνωστικού αντικειμένου της 
Διδακτορικής Διατριβής, στα εοΙΙοςυώ και στην διορ¬ 
γάνωση και υποστήριξη σεμιναρίων - συνεδρίων, και 
γενικότερα στις σχετικές με το γνωστικό αντικείμενο 
ακαδημαϊκές δραστηριότητες του Τμήματος. 

Με απόφαση Συνέλευσης του Τμήματος (άρθρο 9παρ. 
3 εδάφιο ε' του ν.3685/2008 που παραμένει σε ισχύ σύμ¬ 
φωνα με το άρθρο 88 περ. Α' του ν.4485/2017) και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία (ασκήσεις και φροντιστήρια προπτυχιακών 
μαθημάτων, καθοδήγηση των προπτυχιακών και μετα¬ 
πτυχιακών φοιτητών στην αναζήτηση βιβλιογραφίας) 


μελών ΔΕΠ του Τ μήματος σε προπτυχιακό και μεταπτυ¬ 
χιακό επίπεδο με ωριαία αντιμισθία, η οποία επιβαρύνει 
τον τακτικό προϋπολογισμό του Ιδρύματος. 

Άρθρο 7. 

Διαδικασία επιλογής υποψηφίων διδακτόρων 

ΤοΤμήμα μπορεί να προκηρύσσει θέσεις υποψηφίων 
διδακτόρων, οι οποίες δημοσιοποιούνται διά του ημε¬ 
ρησίου τύπου, αναρτώνται στην ιστοσελίδα του Τμή¬ 
ματος Θεολογίας, καθώς και στο Τμήμα Σπουδών του 
Ιδρύματος. 

Απαιτούμενα δικαιολογητικά 

Ο/Η υποψήφιος/α, υποβάλλει σχετική ενυπόγρα¬ 
φη Αίτηση στη Γραμματεία του Τμήματος, στην οποία 
αναγράφεται ο προτεινόμενος τίτλος, καθώς και ο/η 
προτεινόμενος/η ως επιβλέπων/ουσα της Διδακτορι¬ 
κής Διατριβής, ο/η οποίος/α ανήκει σε όσους/ες έχουν 
δικαίωμα επίβλεψης Διδακτορικής Διατριβής, σύμφωνα 
με τα οριζόμενα στο άρθρο 39 του ν.4485/2017 και στο 
άρθρο 8 του παρόντος Κανονισμού. Προϋπόθεση για την 
αποδοχή της αίτησης υποψηφιότητας είναι η έγγραφη 
συγκατάθεση μέλους ΔΕΠ του Τμήματος της βαθμίδας 
του καθηγητή, αναπληρωτή καθηγητή ή επίκουρου κα¬ 
θηγητή, ότι αποδέχεται την επίβλεψη της Διδακτορικής 
Διατριβής του υποψηφίου. 

Μαζί με την Αίτησή ο/η υποψήφιος/α, οφείλει να υπο¬ 
βάλλει: 

- τους τίτλους σπουδών: αντίγραφα του πτυχίου και 
του μεταπτυχιακού διπλώματος, 

- αναλυτικό βιογραφικό σημείωμα 

-πιστοποιητικό γνώσης τουλάχιστον αγγλικής γλώσ¬ 
σας, επιπέδου Β2, ή οποιοδήποτε άλλο πιστοποιητικό 
που να πιστοποιεί τη γλωσσομάθεια στο συγκεκριμέ¬ 
νο επίπεδο. Σε περίπτωση γνώσης και δεύτερης ξένης 
γλώσσας υποβάλλει επίσης το αντίστοιχο πιστοποιητικό 
και προσμετράται επιπλέον. Οι αλλοδαποί, εκτός από την 
παραπάνω υποχρέωση ως προς την γλώσσα, καταθέτουν 
επιπλέον πιστοποιητικό επάρκειας της ελληνικής γλώσ¬ 
σας από Σχολείο Νέας Ελληνικής Γλώσσας ΑΕΙ. 

- ερευνητική πρόταση, έκτασης περίπου 3500 λέξε¬ 
ων (με την βιβλιογραφία), στην οποία θα αναφέρεται το 
θέμα που επέλεξε ο υποψήφιος, θα περιγράφεται γενικά 
η ερευνητική περιοχή, θα παρουσιάζονται το πλαίσιο, οι 
στόχοι, η μεθοδολογία και η σχετική βιβλιογραφία της 
έρευνας, ώστε να φαίνεται η αναλυτική και συνθετική 
ικανότητα του υποψηφίου, ο βαθμός πρωτοτυπίας της 
έρευνας και η συμβολή της στην Επιστήμη 1 . 

Αιτήσεις για την ένταξη υποψηφίων στις Διδακτορικές 
Σπουδές γίνονται δεκτές μία φορά το χρόνο από 1 έως 
20 Δεκεμβρίου. 

Κάθε υποψήφιος/α διδάκτορας έχει την υποχρέωση να 
ανανεώνει την εγγραφή του/της κάθε ακαδημαϊκό έτος. 

Κριτήρια - Διαδικασία Επιλογής 

Η Συνέλευση του Τμήματος, με βάση τη συνάφεια του 
ερευνητικού αντικειμένου των αιτήσεων που έχουν υπο¬ 
βληθεί, ορίζει Τριμελείς Επιτροπές από μέλη ΔΕΠ του 


1 Υπόδειγμα της Ερευνητικής Π ρότασης υπάρχει στο Παράρτη¬ 
μα του Κανονισμού, αρ. I. 

Τμήματος ανά κατηγορία αιτήσεων. Η κάθε Τριμελής 
Επιτροπή εξετάζει τις υποβληθείσες αιτήσεις και τα συ¬ 
νυποβαλλόμενα δικαιολογητικά και καλεί σε προσωπική 
συνέντευξη τον/την υποψήφιο/α. 

Κατόπιν, η κάθεΤριμελής Επιτροπή υποβάλει στη Συνέ¬ 
λευση του Τμήματος εισήγηση με αναλυτικό Υπόμνημα, 
στο οποίο αναγράφονται οι λόγοι για τους οποίους ο/η 
υποψήφιος/α πληροί ή δεν πληροί τις προϋποθέσεις 
προκειμένου να γίνει δεκτός/η. Επιπρόσθετα, προτείνει 
τον/την επιβλέποντα/ουσα, στην περίπτωση που αυ¬ 
τός/η δεν έχει προταθεί από τον/την υποψήφιο/α. Σε 
κάθε περίπτωση το θέμα ανάγεται στην αρμοδιότητα 
της Συνέλευσης του Τμήματος. 

Η Συνέλευση του Τμήματος, συνεκτιμώντας το Υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. 

Στην εγκριτική απόφαση της Συνέλευσης ορίζεται 
και η γλώσσα συγγραφής της Διδακτορικής Διατριβής. 
Η γλώσσα συγγραφής μπορεί να είναι διάφορη της ελ¬ 
ληνικής, με αιτιολογημένη απόφαση της Συνέλευσης. 
Στην ίδια απόφαση, η Συνέλευση δύναται να καθορίσει 
ως προϋπόθεση για την εκπόνηση της Διδακτορικής 
Διατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με την 
επιστημονική έρευνα επιστημονικές δραστηριότητες 
(σεμινάρια, συνέδρια κ.λπ.). Οι παραπάνω υποχρεώσεις 
βεβαιώνονται με σχετικό «πιστοποιητικό παρακολού¬ 
θησης», το οποίο υπογράφει η Τριμελής Συμβουλευτική 
Επιτροπή και κατατίθεται στον φάκελο του/της υποψη¬ 
φίου. 

Άρθρο 8. 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη ΔΕΠ α' βαθμίδας, αναπληρωτή και επίκουρου 
του οικείου Τ μήματος ή Τ μημάτων άλλων ΑΕΙ. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν.4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη, ο/η επιβλέπων/ουσα και δύο ακόμη μέλη ΔΕΠ 
α' βαθμίδας, αναπληρωτή και επίκουρου από το ΑΠΘ ή 
άλλο ΑΕΙ ή καθηγητές αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι δι¬ 
δακτορικού διπλώματος, ή ερευνητές των βαθμιδών 
Α', Β' ή Ρ από ερευνητικά κέντρα του άρθρου 13Α του 
ν.4310/2014, συμπεριλαμβανομένων των Ερευνητικών 
Κέντρων του Εθνικού Ιδρύματος Ερευνών (ΕΙΕ) και της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. 

Ως μέλη της Τριμελούς Συμβουλευτικής Επιτροπής 
είναι δυνατόν να ορίζονται και μέλη ΔΕΠ τα οποία είναι 
σε άδεια. 


Στην Τριμελή Συμβουλευτική Επιτροπή μετέχει τουλά¬ 
χιστον ένα (1) μέλος ΔΕΠ από τις τρεις πρώτες βαθμίδες 
του Τ μήματος Θεολογίας του ΑΠΘ. 

Το ανώτατο όριο επίβλεψης Διδακτορικών Διατριβών 
ανά μέλος ΔΕΠ είναι έως οκτώ (8). Οι περιπτώσεις συνε- 
πίβλεψης Διδακτορικών Διατριβών, οι υποτροφίες και 
τα χρηματοδοτούμενα προγράμματα δεν θα προσμε¬ 
τρώ νται στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/σας για μεγάλο χρονικό διάστημα, η Συνέλευ¬ 
ση του Τ μήματος, εκτιμώντας τις περιστάσεις, αναθέτει 
σε άλλον/η την επίβλεψη, σύμφωνα με όσα ορίζονται 
στις προηγούμενες παραγράφους, κατόπιν αίτησης του/ 
της υποψήφιου/ας διδάκτορα και σύμφωνης γνώμης 
του/της νέου/ας προτεινόμενου/ης επιβλέποντος/ας. Σε 
διαφορετική περίπτωση, ένα από τα άλλα δύο (2) μέλη 
της Τριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού υποψήφιων διδακτόρων. 

Σε εξαιρετικές περιπτώσεις, αν υφίσταται αντικει¬ 
μενική αδυναμία ή σπουδαίος λόγος, είναι δυνατή η 
αντικατάσταση επιβλέποντος καθηγητή ή μέλους της 
Συμβουλευτικής Επιτροπής με ειδικά αιτιολογημένη 
και τεκμηριωμένη απόφαση της Συνέλευσης. Ο τρόπος 
άσκησης της επίβλεψης δεν μπορεί να συνιστά λόγο 
αντικατάστασης. 

5. Αν ο/η αρχικός/η επιβλέπων/ουσα μετακινηθεί σε 
άλλο ΑΕΙ ή Τμήμα ΑΕΙ ή συνταξιοδοτηθεί, συνεχίζει να 
τελεί χρέη επιβλέποντος/ουσας των Διδακτορικών Δια¬ 
τριβών που έχει αναλάβει, και ο τίτλος απονέμεται από το 
Τμήμα Θεολογίας του ΑΠΘ, όπου ξεκίνησε η εκπόνηση 
της Διδακτορικής Διατριβής. 

6. Η Γραμματεία του Τμήματος οφείλει να αναρτή- 
σει στον διαδικτυακό τόπο, στην ελληνική και αγγλική 
γλώσσα, το όνομα του/της Υποψήφιου/ας Διδάκτορα, 
τον τίτλο και σύντομη περίληψη της Διδακτορικής Δια¬ 
τριβής, το όνομα του/της επιβλέποντος/ουσας και των 
άλλων μελών τηςΤριμελούς Συμβουλευτικής Επιτροπής. 

Άρθρο 9. 

Εκπόνηση Διδακτορικής Διατριβής με Συνεπίβλεψη 

Το Τμήμα Θεολογίας είναι δυνατό να συνεργάζεται, 
σύμφωνα με όσα προβλέπονται στο άρθρο 43 του 
ν.4485/2017, μεΤμήματα ΑΕΙ της ημεδαπής, ερευνητικά 
κέντρα και ινστιτούτα του άρθρου 13Ατου ν.4310/2014, 
συμπεριλαμβανομένων των ερευνητικών κέντρων του 
Εθνικού Ιδρύματος Ερευνών (ΕΙΕ) και της Ακαδημίας 
Αθηνών καθώς και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
ατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται. 

ΤοΤμήμα Θεολογίας συνεργάζεται με αναγνωρισμένα 
ως ομοταγή Ιδρύματα ή ερευνητικά κέντρα και ινστι¬ 
τούτα της αλλοδαπής για την εκπόνηση διατριβών με 
συνεπίβλεψη. Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπονται 

στο οικείο Ειδικό Πρωτόκολλο Συνεργασίας που καταρτί¬ 
ζεται σύμφωνα με όσα ορίζει η απόφαση του Υπουργού 
Παιδείας, Έρευνας και Θρησκευμάτων με αριθμό 41931 / 
Ζ1/13-3-2018 (ΦΕΚ 972/τ.Β713-3-2018). 

Άρθρο 10. 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον της Τριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
Υπόμνημα σχετικά με την πρόοδο της Διδακτορικής Δι¬ 
ατριβής του. Η Τριμελής Συμβουλευτική Επιτροπή δίνει 
εγγράφως τις παρατηρήσεις, διορθώσεις και βελτιώσεις 
τις οποίες ο/η υποψήφιος/α υποχρεούται να ακολουθή¬ 
σει και να εφαρμόσει με βάση το οριζόμενο από τηνΤΣΕ 
χρονοδιάγραμμα. 

Αντίγραφο του Υπομνήματος, τα σχόλια, οι παρατηρή¬ 
σεις και οι προτάσεις επ'αυτού από τον/την επιβλέποντα/ 
ουσα ή τηνΤριμελή Συμβουλευτική Επιτροπή καθώς και 
τα «πιστοποιητικά παρακολούθησης», καταχωρούνται 
στον ατομικό φάκελο του/της υποψηφίου/ας διδάκτορα. 

Ως υπόδειγμα για τη μορφοποίηση της συγγραφής 
της ΔΔ ορίζεται αυτή του ηλεκτρονικού περιοδικού του 
Τμήματος Θεολογίας Σύνθεσις 2 . 

Αλλαγή θέματος στην υπό εκπόνηση Διδακτορική Δι¬ 
ατριβή μπορεί να πραγματοποιηθεί μόνο ύστερα από 
τεκμηριωμένη εισήγηση τηςΤριμελούς Συμβουλευτικής 
Επιτροπής και έγκριση της Συνέλευσης του Τμήματος. 
Στην περίπτωση κατά την οποία η αλλαγή θέματος οδη¬ 
γεί σε νέο επιστημονικό πεδίο, ακολουθείται η διαδικα¬ 
σία του άρθρου 7 του παρόντα Κανονισμού. 

Άρθρο 11. 

Διαδικασία Δημόσιας Υποστήριξης και 

Αξιολόγηση Διδακτορικής Διατριβής 

Μετά την ολοκλήρωση συγγραφής της Διδακτορικής 
Διατριβής εντός της προβλεπόμενης προθεσμίας, ο/η 
υποψήφιος/α διδάκτορας υποβάλλει: 

(I) αίτηση στη Γραμματεία του Τμήματος για δημόσια 
υποστήριξη και αξιολόγηση της διατριβής, 

(II) τη διατριβή σε ηλεκτρονική μορφή [ένα (1) ^^/ 
ΘνΘ] και σε επτά (7) ανάτυπα σε έντυπη μορφή, 

(III) σημείωμα μεταπρωτότυπα στοιχεία της εργασίας 
αυτής σε οκτώ (8) ανάτυπα, και 

(IV) ενημερωμένο βιογραφικό σημείωμα σε οκτώ (8) 
ανάτυπα. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης του/ 
της υποψηφίου/ας διδάκτορα. Στην περίπτωση έγκρι¬ 
σής της, συντάσσει αναλυτική Εισηγητική Έκθεση, εντός 
χρονικού διαστήματος που δεν υπερβαίνει τις εξήντα 
(60) ημέρες. Στην Εισηγητική Έκθεση βεβαιώνεται η ολο¬ 
κλήρωση τόσο της εκπόνησης της Διδακτορικής Διατρι¬ 
βής, όσο και των τυχόν υποχρεώσεων παρακολούθη¬ 
σης μαθημάτων, και προτείνεται ο ορισμός Επταμελούς 


2 Υπόδειγμα εξωφύλλου και εσωφύλλου και οι σχετικές οδηγίες 
για τη μορφή της Διδακτορικής Διατριβής παρατίθενται στο Πα¬ 
ράρτημα του Κανονισμού, αρ. II και III και IV. 


Εξεταστικής Επιτροπής (ΕΕΕ) για τον/την υποψήφιο/α 
διδάκτορα. 

Στην περίπτωση απόρριψης της Αίτησης, η Τριμελής 
Συμβουλευτική Επιτροπή δίνει στον υποψήφιο εγγρά¬ 
φους τις τελικές παρατηρήσεις, διορθώσεις και βελτιώσεις 
τις οποίες ο/η υποψήφιος/α είναι υποχρεωμένος/η να 
ακολουθήσει και να εφαρμόσει με βάση το οριζόμενο 
από την ΤΣΕ χρονοδιάγραμμα πριν ο/η υποψήφιος/α 
αιτηθεί εκ νέου τη δημόσια υποστήριξη και αξιολόγηση 
της διατριβής. Τα σχετικά έγγραφα κατατίθενται στον 
φάκελο του υποψηφίου. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν.4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα¬ 
κτορικής Διατριβής. Η Τριμελής Συμβουλευτική Επιτρο¬ 
πή έχει δικαίωμα να προτείνει τα μέλη της Επταμελούς 
Εξεταστικής Επιτροπής, εκ των οποίων δύο τουλάχιστον 
μέλη της πρέπει να ανήκουν στο Τμήμα Θεολογίας του 
ΑΠΘ. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν.4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Η Επταμελής Εξεταστική Επιτροπή συγκαλείται από 
τον Πρόεδρο του Τμήματος σε δημόσια συνεδρίαση το 
αργότερο μέσα σε ένα μήνα από τον ορισμό της. Η από¬ 
φαση αυτή γνωστοποιείται στον/στην υποψήφιο/α και 
ανακοινώνεται πέντε (5) τουλάχιστον ημέρες πριν από 
την ημερομηνία της δημόσιας παρουσίασης. 

Στη συνεδρίαση της Εξεταστικής Επιτροπής προε¬ 
δρεύει ο Επιβλέπων Καθηγητής. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
τουλάχιστον των τεσσάρων (4) μελών της Επταμελούς 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Σε κάθε περί¬ 
πτωση είναι αναγκαία η συμμετοχή κατ'ελάχιστο πέντε 
(5) μελών της Επιτροπής. 

Ο/Η υποψήφιος/α διδάκτορας υποστηρίζει τη Διδα¬ 
κτορική του Διατριβή δημόσια, περίπου επί ημίωρο, 
ενώπιον της Επταμελούς Εξεταστικής Επιτροπής και απα¬ 
ντά στις ερωτήσεις των μελών της ΕΕΕ. Με τη σύμφωνη 
γνώμη της ΕΕΕ είναι δυνατό να υποβληθούν ερωτήσεις 
και από το ακροατήριο. Η όλη διαδικασία οφείλει να 
ολοκληρώνεται σε δύο (2) ώρες. 

Στη συνέχεια ο/η υποψήφιος/α και το ακροατήριο 
αποχωρούν και η Επταμελής Εξεταστική Επιτροπή συ¬ 
σκέπτεται και κρίνει τη διατριβή ως προς την ποιότητα, 

την πληρότητα, την πρωτότυπη σκέψη, την επάρκειά 
του/της υποψηφίου στο γνωστικό αντικείμενο της δια¬ 
τριβής, καθώς και την συμβολή της διατριβής στην επι¬ 
στήμη. Με βάση αυτά τα κριτήρια η Εξεταστική Επιτροπή 
διατυπώνει την τελική κρίση της και τη βαθμολογεί. 

Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλει- 
οψηφία τουλάχιστον πέντε (5) μελών της Επταμελούς 
Εξεταστικής Επιτροπής. Το Πρακτικό υπογράφεται 

από όλα τα συμμετέχοντα στη διαδικασία της αξιολό¬ 
γησης της διατριβής μέλη της Επταμελούς Εξεταστικής 

Επιτροπής και διαβιβάζεται δια της Γραμματείας, στη 
Συνέλευση του Τμήματος. 

Η επιτροπή επιτρέπει την δημοσίευση της διατριβής 
ως τέτοιας, αφού ληφθούν υπόψη οι τυχόν παρατηρή¬ 
σεις και υποδείξεις της ΕΕΕ και βεβαιωθούν από την 
Τριμελή. 

Η εγκριθείσα Διδακτορική Διατριβή με απόλυτη πλει- 
οψηφία των παρόντων μελών αξιολογείται με την ακό¬ 
λουθη κλίμακα: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Δίαν Καλώς 

- Καλώς 

Μετά την έγκριση της Διδακτορικής Διατριβής (παρου¬ 
σίαση) και πριν τη λήψη του Διδακτορικού Διπλώματος 
και την αναγόρευση, οι υποψήφιοι διδάκτορες προετοι¬ 
μάζουν και προσκομίζουν τα απαιτούμενα έντυπα και 
ψηφιακά αντίγραφα αυτής στο Εθνικό Κέντρο Τεκμηρί¬ 
ωσης, καθώς και στην Κεντρική Βιβλιοθήκη του ΑΠΘ και 
τη Βιβλιοθήκη της Θεολογικής Σχολής. 

Άρθρο Ί 2. 

Αναγόρευση και καθομολόγηση διδακτόρων 

Η Συνέλευση του Τμήματος Θεολογίας του ΑΠΘ ανα¬ 
γορεύει τον/την υποψήφιο/α διδάκτορα σε δημόσια 
Συνεδρίαση του Τμήματος, παρουσία του/της υποψή¬ 
φιου/ας Διδάκτορα. Ο Πρόεδρος του Τμήματος θέτει 
υπόψη του Σώματος το Πρακτικό, που πιστοποιεί την 
επιτυχή ολοκλήρωση της διαδικασίας προφορικής πα¬ 
ρουσίασης και αξιολόγησης της Διδακτορικής Διατριβής 
και ακολουθεί η αναγόρευση και καθομολόγηση του/της 
υποψηφίου/ας σε Διδάκτορα του Τμήματος. Στη Συνε¬ 
δρίαση παρίσταται ο/η Πρύτανης/νις ή ο/η Αντιπρύτα- 
νης/νις, ενώ μπορεί να παρίσταται και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών Αποφάσεων 
της Συγκλήτου ΑΠΘ 3 . 

Η τελετή διενεργείται τρεις (3) φορές ανά ακαδημαϊκό 
έτος, μαζί με τις ορκωμοσίες του Τμήματος. 

Ο/Η υποψήφιος/α διδάκτορας πριν από την αναγό- 


3 Απόφαση της Συγκλήτου (συνεδρίαση με αριθμό 2913/23-7- 
2015, έγγραφο με αριθμό 5288/4-11 -2015) με θέμα: «Εξορθολογι- 
σμός της Γραμματειακής Υποστήριξης των Σχολών και Τμημάτων 
του ΑΠΘ.» 


ρεύση και καθομολόγησή του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδα¬ 
κτορικού Διπλώματος. Το Διδακτορικό Δίπλωμα (μεμ¬ 
βράνη), υπογράφεται από τον/την Πρύτανη/νι, τον/την 
Πρόεδρο και τον/την Προϊστάμενο/η Γραμματείας του 
Τμήματος και φέρει τη σφραγίδα του ΑΠΘ. 

Η αναγόρευση των υποψηφίων διδακτόρων ορίζεται 
μετά την ολοκλήρωση υποβολής των προβλεπόμενων 
παραπάνω αντιγράφων. 

Άρθρο 13. 

Λογοκλοπή 

Καταθέτοντας οποιαδήποτε εργασία ή τη διδακτορική 
του διατριβή, ο υποψήφιος/α διδάκτορας υποχρεούται 
να αναφέρει αν χρησιμοποίησε το έργο άλλων. Η αντι¬ 
γραφή θεωρείται σοβαρό ακαδημαϊκό παράπτωμα. 

Λογοκλοπή θεωρείται η αντιγραφή εργασίας (ή μέ¬ 
ρους αυτής) κάποιου/ας άλλου/ης, καθώς και η χρη¬ 
σιμοποίηση εργασίας (ή μέρους αυτής) άλλου/ης -δη¬ 
μοσιευμένης ή μη- χωρίς τη δέουσα αναφορά. Η πράξη 
αυτή μπορεί να στοιχειοθετήσει απόφαση της Συνέλευ¬ 
σης του Τμήματος για διαγραφή του/της υποψήφιου/ 
ας διδάκτορα, σύμφωνα με τα οριζόμενα στο επόμενο 
άρθρο. 

Σε περίπτωση που διαπιστωθεί λογοκλοπή μετά τη 
λήψη του διδακτορικού διπλώματος ο τίτλος που έχει 
απονεμηθεί ανακαλείται με ειδικά αιτιολογημένη από¬ 
φαση της Συνέλευσης του Τ μήματος. 

Άρθρο 14. 

Διαγραφή 

Η Συνέλευση του Τμή ματος Θεολογίας, μετά από απόφα¬ 
ση της Τριμελούς Συμβουλευτικής Επιτροπής, μπορεί να 
εισηγηθεί τη διαγραφή Υποψηφίου/ας Διδάκτορα για λό¬ 
γους αντιδεοντολογικής ακαδημαϊκής συμπεριφοράς. Στην 
απόφαση τεκμηριώνονται επιμελώς οι λόγοι διαγραφής. 

Ως λόγοι διαγραφής προτείνονται μεταξύ άλλων: η 
ανεπαρκής πρόοδος του/της υποψηφίου/ας διδάκτορα, 
η οποία τεκμηριώνεται με δύο (2) τουλάχιστον αρνητικές 
Εκθέσεις Προόδου και η λογοκλοπή, η οποία συνιστά 
σοβαρό ακαδημαϊκό παράπτωμα. Σε περίπτωση που δι¬ 
απιστωθεί λογοκλοπή μετά την λήψη του Διδακτορικού 
Διπλώματος, ο τίτλος που έχει απονεμηθεί ανακαλείται 
με ειδικά αιτιολογημένη απόφαση της Συνέλευσης. 

Ο/Η υποψήφιος/α διδάκτορας διαγράφεται αυτοδί¬ 
καια μετά από αίτησή του/της. 

Άρθρο 15. 

Λοιπές διατάξεις 

Όλοι/ες οι υποψήφιοι/ες διδάκτορες του Τμήματος 
μετά την έγκριση και δημοσίευση του παρόντα Κανο¬ 
νισμού Διδακτορικών Σπουδών, εντάσσονται στις δι¬ 
ατάξεις του ν.4485/2017 και στον παρόντα Κανονισμό. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης Διδακτορικής 
Διατριβής, υποχρεούνται στην ολοκλήρωσή της εντός 
διετίας. 

ΠΑΡΑΡΤΗΜΑΤΑ 

I. ΥΠΟΔΕΙΓΜΑ ΓΙΑ ΥΠΟΒΟΛΗ ΕΡΕΥΝΗΤΙΚΗΣ ΠΡΟΤΑΣΗΣ 



ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ - ΘΕΟΛΟΓΙΚΗ ΣΧΟΛΗ 
ΤΜΗΜΑ ΘΕΟΛΟΓΙΑΣ 
νννννν.ΙΐΊθο.Βυΐή.ξΓ 



ΕΡΕΥΝΗΤΙΚΗ ΠΡΟΤΑΣΗ 


Ονοματεπώνυμο Υποψηφίου/ας: 

[Υπογραφή] 


Ονοματεπώνυμο Επιβλε'ποντα/ουσας Καθηγητή/ήτριας 
ΣΥΝΑΙΝΕΣΗ 


[Υπογραφή] 

ι. Προσδιορισμός της Ερευνητικής Περιοχής 


Τμήμα Θεολογίας - ΑΠΘ 


Ερευνητική Πρόταση σελ. ι 

2. Θεωρητικό πλαίσιο και Στόχοι της Διδακτορικής Διατριβής 


Τμήμα Θεολογίας - ΑΠΘ 


Ερευνητική Πρόταση σελ. 2 

3· Μέθοδος 

[Ο/Η υποψήφιος/α θα πρέπει να περιγράφει την μεθοδολογία που θα 
ακολουθηθεί για την επίτευξη των ερευνητικών ςττόχων] 


Τμήμα Θεολογίας - ΑΠΘ 


Ερευνητική Πρόταση σελ. 3 

4. Συμβολή στην Επιστήμη 


Τμήμα Θεολογίας - ΑΠΘ 


Ερευνητική Πρόταση σελ. 4 καί· εξής 



Τεύχος Β'2259/15.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


24289 


5· Βιβλιογραφία 

II. ΥΠΟΔΕΙΓΜΑ ΓΙΑ ΕΞΩΦΥΛΛΟ 



ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 
ΤΜΗΜΑ ΘΕΟΛΟΓΙΑΣ 


ΟΝΟΜΑ ΠΑΤΡΩΝΥΜΟ ΕΠΩΝΥΜΟ 
Πτυχιουχος. 


ΘΕΜΑ: 


Διδακτορική Διατριβή 


ΘΕΣΣΑΛΟΝΙΚΗ 2018 

III. ΥΠΟΔΕΙΓΜΑ ΓΙΑ ΕΣΩΦΥΛΛΟ 

IV. ΠΡΟΔΙΑΓΡΑΦΕΣ ΥΠΟΒΟΛΗΣ ΚΕΙΜΕΝΩΝ 

- Ο συγγραφέας θα πρέπει να προτείνει μέχρι και 4 λέξεις κλειδιά που να αποδίδουν 
σημαντικούς όρους της διατριβής. 

- Το κείμενο πρέπει να είναι πλήρως στοιχισμένο, με γραμματοσειρά ΤίηΊ 65 Νενν Κοπίβπ, 12, 

διάστημα γραμμής ι και περιθώρια τουλάχιστον Οι σελίδες πρέπει να είναι 

αριθμημένες. 

- Οι τυχόν πίνακες, οι εικόνες και τα διαγράμματα θα πρέπει να έχουν τίτλο και συνεχή 
αρίθμηση (π.χ. Πίνακας ι, Πίνακας 2, Εικόνα ι, Διάγραμμα ι), τα οποία θα προηγούνται του 
πίνακα, της εικόνας ή του διαγράμματος και θα είναι κεντραρισμένα και επίσης το μέγεθος 
τους να μην υπερβαίνει εκείνο της σελίδας. Οι εικόνες που θα συνοδεύουν το κείμενο, θα 
παραδίδονται σε αρχεία μορφής .ΐίί, .]ρ§ (ανάλυση 300 άρί) και θα καταγράφονται σε 
ξεχωριστό κατάλογο με συνεχή αρίθμηση με τις λεζάντες τους. 

- Οι ονομασίες περιοδικών και οργανισμών να δίνονται πλήρεις και όχι σε συντομογραφία 

- Μέγεθος χαρακτήρων : 12' για το κείμενο, ιο' για τις υποσημειώσεις. 

- Τίτλοι βιβλίων σε πλάγιους χαρακτήρες, ενώ οι τίτλοι μεμονωμένων ποιημάτων, άρθρων, 
κεφαλαίων βιβλίων κ.λπ., σε όρθιους χαρακτήρες και εντός «διπλών εισαγωγικών». 

- Στην περίπτωση παραθέματος μέσα σε παράθεμα, χρησιμοποιούμε μονά ανωφερή 
εισαγωγικά ως εξής: «αααααα 4 αααααα'». 

- Οι δόκιμοι ξένοι όροι σε όρθιους χαρακτήρες, π.χ., //η όβ 5 ίέεΙβ. 

- Υποσημειώσεις: μονό διάστιχο, υποσελίδιες, με αύξοντα αριθμό δεικτών. 

- Οι εκθέτες των υποσημειώσεων μέσα στο κείμενο αριθμούνται συνεχόμενα και 
αναφέρονται μετά τη στίξη: τελεία, άνω στιγμή, κόμμα, κλπ. 

- Οι υποσημειώσεις θα πρέπει να έχουν την ακόλουθη μορφή (ενδεικτικά παραδείγματα): 

Βιβλία ενός συγγραφέα 

Επίθετο, Όνομα. Έτος έκδοσης. Τίτλος έργου. Τόπος έκδοσης: Εκδότης. 

Παράδειγμα: 

Λιοδάκης, Γιώργος. 1994 · Γαιοπρόσοδος, επιτόκια και αγροτικές τιμές : οικονομικές πλευρές του 
αγροτικού ζητήματος. Αθήνα: Σύγχρονη Εποχή. 

Βιβλία δύο ή τριών συγγραφέων 

Επίθετο, Όνομα, Όνομα Επίθετο, και Όνομα Επίθετο. Έτος έκδοσης. Τίτλος έργου. Τόπος 
έκδοσης: Εκδότης. 

Παράδειγμα: 

Κουσκούκης, Κωνσταντίνος Ε., και Α. Καρπούζης. 2005. Σύγχρονη κλινικη' δερματολογία και 
αφροδισιολογία. Αθήνα: Πασχαλίδης. 

Βιβλία τεσσάρων ή περισσότερων συγγραφέων 

Επίθετο, Όνομα, κ.ά. Έτος έκδοσης. Τίτλος έργου. Τόπος έκδοσης: Εκδότης. 

Παράδειγμα: 

Ιωακείμογλου, Η., κ. ά. 1998. Ανεργία; μύθοι και πραγματικότητα. Αθήνα: Εναλλακτικές 
Εκδόσεις. 

Άρθρα στα περιοδικά 

Επίθετο, Όνομα. «Τίτλος άρθρου.» Τίτλος περιοδικού. Τόμος, Τεύχος (Έτος Έκδοσης): Σελίδες. 
Παράδειγμα: 

Γκαλέας, Θ. «Η αναγκαιότητα της χρήσης της ελληνικής ιατρικής ορολογίας, όπως 
αποδεικνύεται στην πράξη παγκοσμίως.» Επιθεώρηση Υγείας, η, 39 099 6 ): 43 _ 45 · 

Κεφάλαιο βιβλίου 

Επίθετο, Όνομα. «Τίτλος κεφαλαίου.» Στο Τίτλος βιβλίου, Όνομα Επίθετο επιμελητή/των, 
Σελίδες. Τόπος έκδοσης: Εκδότης, Έτος έκδοσης. 

Παράδειγμα: 

Μπόση, Μ. «Η εξέλιξη χης τρομοκρατίας σε διεθνές επίπεδο: νέες μορφές και δεδομένα.» Στο Οι 
διεθνείς σχέσεις στη μεταψυχροπολεμική εποχή: αττό τη γεωπολιτική στη γεωοικονομία καί οι 
προκλήσεις του 21 ου αιώνα, Νίκος Αιούσης και Σωτήρης Νχάλης, επιμ., σ. 241. Αθήνα: Παπαζήσης, 
1999- 

Αρθρο ηλεκχρονικού περιοδικού 

Επίθεχο, Όνομα. «Τίχλος άρθρου». Τίτλος περιοδικού Τόμος, Τεύχος (Έτος): Σελίδες αν είναι 
διαθέσιμες. 

Ηλεκτρονική διεύθυνση (Ημερομηνία Πρόσβασης). 

Παράδειγμα: 

1 _γοηε,Ρ 3 ΐ:πς€ Α. "Αοοεδδ ΐο Οό] 6 ςΐε: Α (ΖοΓΤίΓηυηΐοΒΐϊοηε 1 _ 3 νν δΐΓΒΐ^^γ." Οί_/ό Μα£αζίη& ι 

(Οοίοό^Γ 1995)- Ιπΐ:ΐρ://νννννν.ς 1 Ιϊό.οΓβ/ςΙΙίό/οοΐ;οε) 6 Γ 95 /ιοΙγοη 5 -ΙηΐΓηΙ (Ανακτήθηκε 30 Οκτ. 2007). 

Συντομογραφίες και σύμβολα 

Ενδεικτικά: 

βλ. : Βλέπε 

πρβλ. : Παράβαλε 

ό.π. : όπως παραπάνω 

εξ. : εξακολουθεί 

εφημ. : εφημερίδα 

φ. : φύλλο 

χχ. : τεύχος 

αρ. : αριθμός 

σ. μία σελίδα ή σελίδες 

μεχ. : μετάφραση 

<> : ο τίτλος μιας στήλης εφημερίδας ή περιοδικού 
[ ] : όταν παρενθέτουμε δική μας φράση μέσα σε κείμενο άλλου 
συγγραφέα, π.χ. «. [---] .» 

ι 8 ος αιώνας : η κατάληξη θα μπαίνει ως εκθέτης. 


Μια περίληψη 500 λέξεων ( 3 δ$ΐΓ 3 θΐ) της διατριβής στα ελληνικά στα αγγλικά. 


Η απόφαση αυτή να δημοσιευθεί στην Εφημερίδα της Κυβερνήσεως. 


Θεσσαλονίκη, Ί Ιουνίου 2018 


Ο Πρύτανης 


ΠΕΡΙΚΛΗΣ ΜΗΤΚΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐχ μ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60ιτΐ3$ΐ6Γ.6ΐ@6ϊ.9·Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςτ). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστότοπος: νννννν.θΐ.9Τ 


ΤΗΛΕΦΩΝΙΚΟ ΚΕΝΤΡΟ: 210 5279000 - ίδχ: 210 5279054 


ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 - 180) 
Πληροφορίες: (Ισόγειο, Γρ. 3 και τηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Πληροφορίες σχετικά με την λειτουργία 
του ιστότοπου: ΗθΙράθΒΚ.θΚΦθΙ^ 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ΜθβΐΤ13$ΙθΙΓ.θΙ@θ1.9ΙΓ 

Πληροφορίες για γενικό πρωτόκολλο 
και αλληλογραφία: 9Γ3ηιηΐ3τ6ί3@6τ.9Γ 


Μ 




για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 

























